Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Miguel Bujanda Cirauqui jaunak egindako galderaren erantzuna, Foru Diputazioak emana, kalitate-figurak sustatzeko Landa Garapenerako Programen 2021eko deialdiari buruzkoa. Galdera 2021eko otsailaren 26ko 27. Nafarroako Parlamentuko Aldizkari Ofizialean argitaratu zen.

Iruñean, 2021eko martxoaren 22an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Miguel Bujanda Cirauqui jaunak idatziz erantzuteko galdera bat egin du (21PES-00087). Hona hemen Landa Garapeneko eta Ingurumeneko kontseilariaren erantzuna:

Landa Garapeneko zuzendari nagusiaren 2021eko martxoaren 10eko 13E/2021 Ebazpenaren bidez, 2021-2022ko deialdia eta oinarri arautzaileak onetsi ziren 2014-2020 aldirako Nafarroako Landa Garapenerako Programaren “Informazio eta sustapen jarduerak barne-merkatuan” azpineurrian aurreikusitako laguntzak emateko.

Deialdia Nafarroako Aldizkari Ofizialean argitaratzeko prozesuan dago, eta posta elektronikoz bidali zaie elikadura-kalitate berezituko figuren kontseilu arauemaileei.

Aurrekontua 50.000 euro handitu da aurreko ekitaldiko deialdian izandakoaren aldean, 730.000 eurotik 780.000 eurora pasatuz.

Ez da aldaketa esanguratsurik egin oinarri arautzaileetan.

Iruñean, 2021eko martxoaren 12an

Landa Garapeneko eta Ingurumeneko kontseilaria: Itziar Gómez López